stanford-oval/wikipedia huggingface dataset:
מחוז לה קורוניה
ספורט

קבוצות ספורט בולטות במחוז הן:
קבוצת הכדורגל דפורטיבו לה קורוניה משחקת בפרימרה דיוויסיון של ספרד.
קבוצת הכדורגל רסינג פרול משחקת בליגה הספרדית השנייה בספרד.
הערות שוליים

↑  הפארק הלאומי של האיים האטלנטיים, (באנגלית)
↑  פארק הדיונות של קורובדו. (באנגלית)
| --- | --- |
בקרת זהויות :  NLI: 987007548042605171  BnF: cb12234884f (data)  GND: 4098905-7  LCCN: n80062954  MusicBrainz: ea1f4632-7fed-41f7-a852-0bb78ee40ce3  NARA: 10044406  VIAF: 148920722   WorldCat (עם VIAF): 148920722 
בשנים האחרונות הפכו נמלי פרול ולה קורוניה הפכו לנמלי ביקור פופולריים לאוניות תיירים בדרכן לים התיכון.
טבלת מוצרי הייצוא מתוצרת לה קורוניה, 2020
מידלמארץ' (סדרת טלוויזיה)

| --- | --- |

 מבוסס על:  מידלמארץ' מאת ג'ורג' אליוט
 בימוי:  אנתוני פייג'
 הופק בידי:  לואיס מרקס
 תסריט:  אנדרו דייוויס
 שחקנים ראשיים:  ג'ולייט אוברי רופוס סוול
 מדינה:  בריטניה
 חברה מפיצה:  BBC
 הקרנת בכורה:  12 בינואר 1994
 משך הקרנה:  375 דקות
 שפת הסרט:  אנגלית
 סוגה:  סדרה המבוססת על ספר 
 דף הסרט ב־IMDb
 
מידלמארץ' (באנגלית: Middlemarch) הוא עיבוד טלוויזיוני משנת 1994 לרומן באותו שם שיצא לאור ב-1871 מאת הסופרת האנגלייה ג'ורג' אליוט. הסדרה שהופקה על ידי ה-BBC כוללת 7 פרקים, וזהו העיבוד השני של הרומן שנעשה לטלוויזיה. את הסדרה ביים אנתוני פייג ואת התסריט כתב אנדרו דייוויס. בתפקידים הראשיים מופיעים ג'ולייט אוברי, רופוס סוול, דאגלס הודג' ופטריק מאלהייד.
תקציר עלילה

דורותיאה ברוק (ג'ולייט אוברי) מעוניינת להגשים את עצמה תוך כדי שיתוף בחייו האינטלקטואליים של בעלה, הכומר אדוארד קאזובון (פטריק מאלהייד), שגילו כפול מגילה. הנישואים מתגלים כלא מספקים לגבי שניהם, והם מסתיימים במותו הבלתי צפוי של קאזובון. פגישתה של דורותיאה עם ויל לאדיסלו (רופוס סוול) מובילה לסיבוכים נוספים.
פירוט העלילה ראו בערך "מידלמארץ'".
צוות השחקנים

ג'ולייט אוברי - דורותיאה ברוק
פטריק מאלהייד - הכומר אדוארד קזובון
רופוס סוול - ויל לדיסלו
דאגלס הודג' - ד"ר טרשיוס לידגייט
רוברט הארדי - ארתור ברוק
קרוליין הארקר - סיליה ברוק
ג'וליאן וודהאם - סר ג'יימס צ'טאם
אליזבת ספריגס - גברת קדוואלאדר
ג'ונתן פירת' - פרד וינסי
טרווין מק'דואל - רוזמונד וינסי
רייצ'ל פאוור - מרי גארת'
פיטר ג'פרי - מר בולסטרוד
רוזמרי מרטין - גברת בולסטרוד
פם פריס - גברת דולופ
קלייב ראסל - קיילב גארת'
ז'קלין טונג - גברת וינסי
סיימון צ'נדלר - מר פרברת'ר
אמילי ווף - משרתת של לידגייט
פרסים

פרס באפט"א לטלוויזיה - השחקנית הטובה ביותר (ג'ולייט אוברי), האיפור הטוב ביותר, המוזיקה המקורית הטובה ביותר
פרס Broadcasting Press Guild - השחקנית הטובה ביותר (ג'ולייט אוברי)
Writers' Guild of Great Britain - סדרת הדרמה הטובה ביותר
פרס מועדון הטלוויזיה והרדיו - תוכנית ה-BBC של השנה
מזחלות (ספורט חורף)

נבחרת ארצות הברית במרוץ מזחלות לזוגות - אולימפיאדת ונקובר (2010)
קבוצת בובסלי בעיר דאבוס שבשווייץ, 1910. כיום, מזחלת אופיינית נראית שונה בתכלית, ולה אביזרי מיגון רבים.
מזחלות (Bobsleigh) הוא ספורט חורף שבו קבוצה של 2 או 4 אנשים גולשים באופן מתוזמן על מזחלת המונעת על ידי כח הכבידה במסלול פתלתל, צר ומשופע במורד נתיב קרח.
מהירות המזחלת יכולה להגיע ל-150 קמ"ש. המסלולים מתחילים עם קבוצת אנשים שדוחפים את המזחלת לאורך 50 מטרים לפני עליית המשתתפים עליה. התחרות היוקרתית ביותר של ספורט המזחלות מתקיימת במשחקי החורף האולימפיים אחת לארבע שנים. התחרות הרשמית הראשונה נערכה בשאמוני, צרפת. בשנת 1923 נוסדה הפדרציה הבינלאומית למזחלות ובשנת 1924 נכלל ספורט המזחלות בין ענפי הספורט של אולימפיאדת החורף.
היסטוריה

אף שנסיעה במזחלת על שלג או קרח הייתה פופולרית בהרבה מדינות צפוניות בעבר, בובסלי הוא ספורט מודרני יחסית. מקור הספורט הוא בעיירת הנופש היוקרתית סנט מוריץ שבשווייץ, בסוף המאה ה-19. נופשים מאנגליה המציאו את הספורט לראשונה, כאשר שני אנשים ישבו על מתקן אשר החליק במורד קפוא, ואחד מהם "נהג" במתקן ניווט. מקור השם המקורי באנגלית, bobsleigh, הוא הלחם בסיסים של המילים: bob שמשמעותו התנדנדות ו-sleigh שמשמעותו מזחלת.
מוקסין המים

| מוקסין המים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: מוקסין
מין:: מוקסין המים
שם מדעי
 Agkistrodon piscivorus ‏לספד, 1789
תחום תפוצה


מוקסין המים (שם מדעי: Agkistrodon piscivorus; קרוי גם: מוקסין הכותנה, מוקסין הביצות ומוקסין שחור) הוא מין נחש ארסי ממשפחת הצפעיים החי בביצות באמריקה הצפונית.
מאפיינים

המוקסין הוא נחש גדול השוחה רוב הזמן במים ונח על ענפים מתים. הוא נפוץ בביצות, נהרות ואגמים בדרום ארצות הברית באלבמה, ארקנסו, פלורידה, ג'ורג'יה, אילינוי, אינדיאנה, קנטקי, לואיזיאנה, מיסיסיפי, מיזורי, נברסקה, דרום ניו ג'רזי, וירג'יניה, קרוליינה הצפונית, קרוליינה הדרומית, אוקלהומה, וטקסס וגם בקצוות של טנסי, וקנזס.
אורכו הממוצע 80 ס"מ, אם כי נמצאו פרטים באורך כפול.
המוקסין הוא טורף שיאכל כל חיה קטנה שתימצא בדרכו לרבות: חלזונות, שפמנונים, סרטני נהרות, דגים שונים, צפרדעים, לטאות, נחשים אחרים, צבים צעירים, צאצאי אליגטורים, עופות קטנים וגוזלים ויונקים קטנים. בגן החיות של מיאמי תועד מכשיר עיקוב שהושתל בבטנו של נחש מסוג פיתון בורמזי שנטרף בידי נחש מוקסין המים
אצל הצעירים ישנו זנב צהוב היכול להתפתל קלות ולהידמות לתולעת. הנחש מפתה עם הזנב יצורים המתקרבים לאכול את ה"תולעת" ואז מוכשים.
אויביו העיקריים הם נחשים אחרים, צבים נשכנים, אליגטורים, עופות דורסים ויונקים טורפים. המוקסין מתגונן מאויביו על ידי הצטנפות לכדור ופעירת פיו הלבן והמפחיד שהקנה לו את שמו - מוקסין הכותנה.
הערות שוליים

↑  מוקסין המים באתר הרשימה האדומה של IUCN
↑  ynet, שבב המעקב גילה: נחש בלע פיתון בורמזי בגן חיות במיאמי, באתר ynet, 28 באוגוסט 2022
| --- | --- |
בקרת זהויות :  NLI: 987007293945005171 
מוקסין מים מתגונן מטורף
מוקסה טכנולוגיות

מוקסה טכנולוגיות (באנגלית: Moxa Technologies) היא חברת טכנולוגיה טייוואנית, המתמחה בקישוריות קצה, מחשוב תעשייתי ופתרונות תשתיות רשת. מטה החברה בטאיפיי, טייוואן.
היסטוריה

בשנת 2005 מוקסה מימנה תחרות חיבורים בינלאומית לגילוי יישומים חדשים של שרתי מכשירים אלחוטיים.
עד שנת 2005 הייתה מוקסה חברה של 30 מיליון דולר, ועד 2008 של 100 מיליון דולר. בתגובה לתחרות נאלצה החברה להתמקד במוצרים יוקרתיים.
בנובמבר 2018 הודיעו מוקסה וטרנד מיקרו על הקמת תאגיד משותף בשם TXOne Networks אשר יתמקד בצרכי האבטחה של האינטרנט התעשייתי של הדברים (IoT).
בשנת 2019 חברו מוקסה ואוניברסיטת טייוואן הלאומית להשקת מעבדת מחקר ופיתוח בשם מעבדת החדשנות ברשת MOXA-NTU. המוקד העיקרי של המעבדה יהיה ברשת רגישות לזמן.
מוקסה אמריקה

Moxa Americas היא חברת הבת האמריקאית של מוקסה עם מטה בברי, קליפורניה. Moxa Americas הוקמה בשנת 1992 ומעסיקה כ-800 עובדים.
הערות שוליים

↑  "Taiwan shares expertise, achievements on cutting-edge smart solutions with India". www.business-standard.com. Asian News International. נבדק ב-24 בנובמבר 2019. {{cite web}}:  (עזרה)
↑  "Moxa Inc". www.bloomberg.com. Bloomberg. נבדק ב-24 בנובמבר 2019. {{cite web}}:  (עזרה)
↑  Montague, Jim. "Moxa Technologies starts daily wireless device server essay contest". www.controleng.com. Control Engineering. נבדק ב-24 בנובמבר 2019. {{cite web}}:  (עזרה)
↑  Ogden, Frank (בפברואר 2010). "Substation Automation and Transport are focus". Industrial Ethernet Book (56): 96. {{cite journal}}:  (עזרה)
↑  Branch, John. "Trend Micro's IoT Joint Venture Offers a New Approach to Tackling Weaknesses in Cybersecurity". dallasinnovates.com. Dallas Innovates. נבדק ב-24 בנובמבר 2019. {{cite web}}:  (עזרה)
↑  Sweeney, Phil. "Moxa and NTU Team Up to Establish Networking Innovation Lab". en.ctimes.com.tw. C Times. נבדק ב-24 בנובמבר 2019. {{cite web}}:  (עזרה)
↑  "Moxa Americas Inc". www.automationworld.com. Automation World. נבדק ב-24 בנובמבר 2019. {{cite web}}:  (עזרה)
מכון ברוד

| --- | --- |


 מידע כללי
 סוג:  מכון מחקר 
 מיקום:  מסצ'וסטס 
 מדינה:  ארצות הברית 
 קואורדינטות:  42°22′05″N 71°05′13″W﻿ / ﻿42.368055555556°N 71.086944444444°W﻿ / 42.368055555556; -71.086944444444
 www.broadinstitute.org
 he
 
שלט הכניסה למכון ברוד, רחוב מיין 415, קיימברידג', מסצ'וסטס
מכון אלי ואדית ל. ברוד של MIT והרווארד (באנגלית: Eli and Edythe L. Broad Institute of MIT and Harvard) ובקצרה מכון ברוד (Broad Institute) הוא מרכז מחקר גנומי וביורפואי בקיימברידג', מסצ'וסטס שבארצות הברית. המכון הוא ארגון מחקר עצמאי ללא מטרות רווח הפועל בשיתוף פעולה עם המכון הטכנולוגי של מסצ'וסטס (MIT) ואוניברסיטת הרווארד וחמשת בתי החולים האוניברסטאיים של הרווארד.
תוכנית להקמת מכון מחקר רב תחומי ופתוח נעשתה ב-2002–2003, על ידי בני הזוג אלי ואדית ברוד, MIT, מכון וייטהד, הרווארד ובתי החולים האוניברסיטאיים שלו (המרכז הרפואי בית ישראל דיקונס, בריגהאם אנד וימנ'ס, בית החולים לילדים של בוסטון, מכון הסרטן דנה-פרבר, בית החולים הכללי מסצ'וסטס).  המכון נוסד באופן רשמי במאי 2004, כשהקמתו נעשתה בסיועם של אלי ואדית ברוד שתרמו להקמתו 100 מיליון דולר. בני הזוג המשיכו לתרום למכון, ובשנים 2005, 2008 ו-2013 תרמו למעלה מ-500 מיליון דולר נוספים.
המכון מורכב ממעבדות ליבה, תוכניות מחקר ופלטפורמות. תוכניות המחקר עוסקות בתחומים סרטן, גנטיקה של אוכלוסיות וגנטיקה רפואית, ביולוגיה גנומית ומעגלים תאיים, ביולוגיה כימית, מטבוליזם, מחלות מידבקות, מחקר פסיכיאטרי, ריצוף גנומי ואפיגנומיקה. המכון מפעיל פלטפורמות שהן קבוצות של חוקרים מקצועיים העוסקים במחקר ובפיתוח של כלים טכנולוגיים למחקר.
המכון מפעיל את אחד ממרכזי הריצוף הגנומיים הגדולים בעולם. בראש המכון עומד אריק לנדר.
מועצה אזורית חבל יבנה

בית הכנסת של קבוצת יבנה
מוֹעָצָה אֲזוֹרִית חֵבֶל יַבְנֶה היא מועצה אזורית במחוז המרכז בישראל, השוכנת בשפלה הדרומית, בגבול מישור החוף הדרומי. בתחומי המועצה 7 יישובים בעל צביון דתי לאומי. מה שמבדל אותם ממועצות אחרות בסביבם. שטח שיפוטה כ-31,000 דונם, המועצה קיבלה מעמד מוניציפלי באוגוסט 1950. 
לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית חבל יבנה 7,124 תושבים (מקום 209 בדירוג רשויות מקומיות בישראל). האוכלוסייה גדלה בקצב גידול שנתי של ‎1.3%‏.   אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 85.8%. השכר החודשי הממוצע של שכיר במשך שנת 2021 היה 12,230 ש"ח (ממוצע ארצי: 11,330 ש"ח).
בתחומי המועצה 6 בתי-ספר, כפר הנוער גבעת וושינגטון, ישיבת נווה הרצוג וישיבת ההסדר כרם ביבנה.
גאוגרפיה

גבולות שטח השיפוט של המועצה הם:
בצפון העיר יבנה ומועצה אזורית גן רווה.
בדרום מועצה אזורית באר טוביה.
במערב העיר אשדוד.
במזרח מועצה אזורית גדרות ומועצה אזורית ברנר.
היסטוריה

בתחילת מלחמת העצמאות התבססו במקום יחידות של פאוזי קאוקג'י, והאזור נכבש על ידי צה"ל לאחר שהצבא המצרי נבלם דרומה בגשר עד הלום.
לאחר המלחמה נפתח האזור להתיישבות, ויישובים רבים ביקשו לחבור לקבוצת יבנה שהייתה חלוצה באזור.
המועצה הוקמה באוגוסט 1950 ואיגדה אז את ארבעת היישובים: קבוצת יבנה, בן זכאי, בני דרום, ניר גלים ואת כפר הנוער הדתי "גבעת וושינגטון", וישיבת ההסדר "כרם ביבנה" שהייתה בתכנון. שטח המועצה היה כ-31,000 דונם, מתוכם כ-25,000 דונם שיועדו לעיבוד חקלאי. עם מתן הזיכיון לחברת אשדוד להקמת העיר, הוקצו שטחים מהמועצה האזורית לחברה, אולם הם לא הוכללו בשלב הראשון בשטח העיר. בהמשך, בשנת 1968, הורחב שטחה המוניציפלי של העיר אשדוד והועברו אליו 6000 דונם ממועצה אזורית חבל יבנה.
יישובי המועצה

| מספר | צורת היישוב | יישוב | שנת הקמה | אוכלוסייה | הערות |
| --- | --- | --- | --- | --- | --- |
| 1 | מושב | בית   גמליאל | 1949 | 1,026 |  |
| 2 | מושב | בן   זכאי | 1950 | 1,085 |  |
| 3 | מושב שיתופי | בני   דרום | 1949 | 949 |  |
| 4 | מוסד חינוכי | גבעת   וושינגטון | 1946 | 459 |  |
| 5 | קיבוץ | קבוצת   יבנה | 1941 | 957 |  |
| 6 | מוסד חינוכי | ישיבת כרם   ביבנה | 1953 | 538 | נקראת גם   "כרם יבנה" |
| 7 | מושב שיתופי | ניר   גלים | 1949 | 1,387 |  |
ראשי המועצה

שלמה אפרתי מקבוצת יבנה, 1952–1965
מנחם בר דרומא מקבוצת יבנה, 1965–1967
אברהם (רודי) הרץ מקבוצת יבנה, 1967–1980
שרגא שמר מניר גלים, 1980–1994
אליעזר "ביני" ביננפלד מבני דרום, 1994–2013
משה ליבר מקבוצת יבנה, 2013–2024
אבי פוקס מבני דרום, 2024
הערות שוליים

1 2 3 4 5 6  לטבלת הדירוג המלא.
↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן).
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  פרופיל מועצה אזורית חבל יבנה באתר הלמ"ס
↑  מועצה אזורית הוקמה בקבוצת יבנה של הפועל המזרחי, דבר, 25 באוגוסט 1950
↑  שטח שיפוט אשדוד קטן מאזור הזכיון, דבר, 30 ביולי 1964
↑  6000 דונם סופחו לאשדוד, דבר, 22 באוגוסט 1968
| דגל ישראל מועצות אזוריות בישראל |
| --- | --- | --- |
| מחוז הצפון | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף •  מרום הגליל • משגב • עמק הירדן • עמק המעיינות • עמק יזרעאל |  |
| מחוז חיפה | אלונה • זבולון • חוף הכרמל • מנשה |  |
| מחוז המרכז | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |  |
| מחוז ירושלים | מטה יהודה |  |
| מחוז הדרום | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר |  |
| אזור יהודה והשומרון | גוש עציון • הר חברון • מגילות ים המלח • מטה בנימין • ערבות הירדן • שומרון |  |
|  מחוז המרכז |
| --- | --- | --- |
| נפות | נפת השרון • נפת פתח תקווה • נפת רמלה • נפת רחובות |    לחצו כדי להקטין חזרה    לחצו להגדלה    |
| ערים | אלעד • באר יעקב • גבעת שמואל • גני תקווה • הוד השרון • טייבה • טירה • יבנה • יהוד-מונוסון • כפר יונה • כפר סבא • כפר קאסם • לוד • מודיעין-מכבים-רעות • נס ציונה • נתניה • פתח תקווה • קלנסווה • ראש העין • ראשון לציון • רחובות • רמלה • רעננה |    לחצו כדי להקטין חזרה    לחצו להגדלה    |
| מועצות מקומיות | אבן יהודה • אליכין • בית דגן • בני עי"ש • גדרה • ג'לג'וליה • גן יבנה • זמר • כוכב יאיר צור יגאל • כפר ברא • מזכרת בתיה • סביון • פרדסיה • קדימה-צורן • קריית עקרון • שוהם • תל מונד |    לחצו כדי להקטין חזרה    לחצו להגדלה    |
| מועצות אזוריות | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |    לחצו כדי להקטין חזרה    לחצו להגדלה    |
| ועדי רובע עירוני | נוה מונוסון • מכבים-רעות |    לחצו כדי להקטין חזרה    לחצו להגדלה    |
| --- | --- |
בקרת זהויות :  NLI: 987007306717605171  VIAF: 131891980   WorldCat (עם VIAF): 131891980
מיהאי קקן

| --- | --- |

 לידה:  5 באפריל 1950 (בן 74) בודפשט, הרפובליקה העממית ההונגרית 
 לימודי רפואה:  אוניברסיטת זמלווייס 
 תפקידים:  רופא פנימי, קרדיולוג, פוליטיקאי 
 
מיהאי קקן (בהונגרית: Kökény Mihály; בודפשט, 5 באפריל 1950) הוא דוקטור לרפואה, רופא פנימי, קרדיולוג, פוליטיקאי ממוצא יהודי, היה שר הרווחה הציבורי ולאחר מכן שר הבריאות בממשלת הונגריה.
משפחתו

הוא נולד לאם יהודייה. אביו, מיהאי קקן (1920-1984), היה מהנדס מכונות שכיהן כסגן שר החקלאות בשנים 1955–1956, ולאחר מכן בין 1957 לבין 1968 היה מזכיר הוועדה הלאומית ההונגרית לאנרגיה אטומית. אמו, אדית וארגה (1917–2006), הייתה כימאית, ובין 1957 לבין 1986 היא הייתה המנהלת הכללית של מה שנקרא היום ריכטר גדעון (מפעל תרופות). אחיו, מיקלוש קקן (1954), הוא ארכיבאי במשרדי התביעה הכללית. ב-1975 הוא התחתן עם מריה סטילר, מהנדסת כימית.
קורות חייו

ב-1974 סיים את לימודיו בפקולטה לרפואה כללית של אוניברסיטת זמלווייס, ולאחר התמחות ניגש לבחינה רפואית לקבלת מומחה בקרדיולוגיה וברפואה פנימית. בשנים 1979 עד 1990 עבד בשרות המדינה כעובד מדינה. בין השנים 1988–1990 כיהן כסגן שר הרווחה והבריאות בממשלת נמט. הוא הצטרף למפלגה הסוציאליסטית ההונגרית ב-1991 לאחר חילופי המשטר.
קורות חייו > קריירה

בין 1992 לבין 1994 היה המזכ"ל הלאומי שלה. חבר האספה הלאומית ההונגרית (חבר הפרלמנט), נציג של פרנצווארוש (רובע 9 של בודפשט) בפרלמנט בין השנים 1994 לבין 2010. הוא היה יושב ראש ועדת הבריאות של הפרלמנט בין השנים 1998 לבין 2002 וב-2006 וב-2010.
קקן עבד בתפקידי ממשל שונים, היה סגן שר, נציב ממשלתי, מזכיר מדיני ופעמיים שר לרווחה ציבורית ולבריאות ורווחה (1996–1998, 2003-2004). בשנת 1987, הוא היה המפתח של תוכנית בריאות הציבור ההונגרית הראשונה. לשמו קשורים חידוש חוקי היסוד המגזריים לאחר שינוי המשטר והרפורמה בפנסיה הקשורה לעבודתו המיניסטריאלית. כחבר פרלמנט, הוא היה מיוזמי הניסוי של מודל הטיפול בחולים.
קורות חייו > יועץ

הוא מועסק כיועץ ומומחה בארגוני בריאות ופיתוח בריאות בינלאומיים מזה 30 שנה. קקן היה חבר בוועדה המתמדת האירופית של ארגון הבריאות העולמי (WHO) (2007-2004), לאחר מכן חבר במועצת המנהלים של ארגון הבריאות העולמי בין 2008–2011, וב-2010 וב-2011, היה יו"ר מועצת המנהלים.
כיום הוא מרצה באוניברסיטה ומומחה למדיניות בריאות בינלאומית. הוא מרצה ממונה למדיניות בריאות בפקולטה לבריאות הציבור של אוניברסיטת דברצן. בין השנים 2010 ל-2020, הוא השתתף בארגון ובניהול קורסי דיפלומטיה בריאותית ברחבי העולם כשותף מדעי בכיר במרכז הבריאות העולמי של Graduate Institute בז'נבה. בין 2010 ל-2019, הוא היה יועץ מדיניות של המנהל האזורי האירופי של ארגון הבריאות העולמי, וכיום הוא יועץ במטה ארגון הבריאות העולמי בז'נבה. הוא פרסם מאמרים רבים וקטעי ספרים בהונגרית ובאנגלית בנושאי בריאות בינלאומיים, מדיניות בריאות ובעיות פיתוח בריאות מבית ומחוץ. הוא קיבל את התואר המדעי שלו (PhD) בנוסף ל-MD באוניברסיטת דברצן בשנת 2015 עם התזה על הדילמות של פיתוח הבריאות בהונגריה. בשנת 2021, נבחר לחבר בוועדה לרפואה מונעת של האקדמיה ההונגרית למדעים.
לקריאה נוספת

mszp.hu
parliament.hu
נתוניו במאגרי המוזיאון הספרותי פטפי
ראו גם

Parlamenti választások 2002. A 2002. április 7-én és 21-én megválasztott 386 országgyűlési képviselő életrajza. A Ki Kicsoda szerkesztőség kiadványa. Szerk. Hermann Péter. Bp., Poligráf Kiadó, 2002.
Ki kicsoda 2000. Magyar és nemzetközi életrajzi lexikon, csaknem 20000 kortársunk életrajza. Főszerk. Hermann Péter, vál., szerk. A. Gergely András et al. Bp., Biográf Kiadó–Greger Média Kft., 1999.
Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993-.
Révai Új Lexikona. Főszerk. Kollega Tarsoly István. Szekszárd, Babits, 1996-.
Who is Who Magyarországon. Kiegészítő kötet. 2. kiad. 2004. Zug, Hübners blaues Who is Who, 2004.
מוקדמות יורו 2016

| --- | --- |
 תקופת התחרות:  7 בספטמבר 2014 – 17 בנובמבר 2015 (שנה)
 מספר משתתפות:  53
 מספר משחקים:  258
 מספר שערים:  675 (2.62 בממוצע למשחק)
 מספר צופים:  4,383,683 (16,991 בממוצע למשחק)
 מלך השערים:  פולין רוברט לבנדובסקי (13 שערים)
 → מוקדמות יורו 2012מוקדמות יורו 2020 ←
 
הכדור הרשמי של מוקדמות יורו 2016
מוקדמות יורו 2016 הוא טורניר כדורגל שנערך בין ספטמבר 2014 לנובמבר 2015, ובמסגרתו התמודדו 53 נבחרות לאומיות החברות באופ"א על 23 מקומות ליורו 2016 שנערך בצרפת. נבחרת צרפת העפילה אוטומטית כנבחרת המארחת של הטורניר.
הנבחרות שהשתתפו חולקו ל-9 בתים עם 6 נבחרות בכל בית, למעט בית ט' שמנה 5 נבחרות. הנבחרות שסיימו בשני המקומות הראשונים בכל בית העפילו לטורניר הגמר. בנוסף, מבין הנבחרות שסיימו במקום השלישי העפילה הנבחרת בעלת המאזן הטוב ביותר מול חמש הנבחרות במקומות הראשונים בבית. כך העפילה טורקיה מהמקום השלישי, למרות שסיימה את הקמפיין עם 18 נקודות בעוד שאוקראינה סיימה עם 19. שמונה הנבחרות הנותרות שסיימו במקום השלישי, התמודדו במשחקי פלייאוף על ארבעת המקומות הנותרים.
הגרלת הבתים

הגרלת משחקי המוקדמות נערכה בהיכל הקונגרסים בניס (Palais des Congrès Acropolis) ב-23 בפברואר 2014. הנבחרות חולקו ל-6 קבוצות איכות על פי דירוג הנבחרות של אופ"א המתבסס על הישגי הנבחרות בטורנירים הקודמים. לאחר מכן הוגרלה לכל בית נבחרת אחת מכל קבוצת איכות. בקבוצת האיכות השישית יש 8 נבחרות לעומת 9 נבחרות בשאר הקבוצות, כך שמונה בתים מכילים שש נבחרות ובית אחד מכיל חמש נבחרות.
מסיבות מסחריות, החליטה אופ"א כי הנבחרות שבארצם שוקי כדורגל גדולים, אנגליה, ספרד, גרמניה, ואיטליה, יוגרלו לבתים עם שש קבוצות. בנוסף, צרפת מוגדרת כקבוצה השישית בבית של חמש הקבוצות לצורך משחקי ידידות עם הנבחרת שאין לה משחק רשמי בתאריכי המשחקים.
מסיבות פוליטיות נקבע שנבחרות ארמניה ואזרבייג'ן לא יוגרלו לשחק באותו בית עקב הסכסוך ביניהן על חבל נגורנו קרבאך. כמו כן, נקבע שספרד וגיברלטר לא יוגרלו לאותו בית עקב הסכסוך ביניהן על שליטה בגיברלטר. נבחרות רוסיה וגאורגיה הסכימו ביניהן כי אם יוגרלו לאותו בית, הן ישחקו אחת נגד השנייה למרות הסכסוך הקיים בין המדינות במיוחד מאז המלחמה בדרום אוסטיה.
קבוצות הדירוג בהגרלה היו:
קבוצה 1: ספרד, גרמניה, הולנד, איטליה, אנגליה, פורטוגל, יוון, רוסיה, בוסניה והרצגובינה
קבוצה 2: אוקראינה, קרואטיה, שוודיה, דנמרק, שווייץ, בלגיה, צ'כיה, הונגריה, אירלנד
קבוצה 3: סרביה, טורקיה, סלובניה, ישראל, נורווגיה, סלובקיה, רומניה, אוסטריה, פולין
קבוצה 4: מונטנגרו, ארמניה, סקוטלנד, פינלנד, לטביה, ויילס, בולגריה, אסטוניה, בלארוס
קבוצה 5: איסלנד, צפון אירלנד, אלבניה, ליטא, מולדובה, מקדוניה, אזרבייג'ן, גאורגיה, קפריסין
קבוצה 6: לוקסמבורג, קזחסטן, ליכטנשטיין, איי פארו, מלטה, אנדורה, סן מרינו, גיברלטר
הבתים

המשחקים נערכו מה-7 בספטמבר 2014 ועד ה-13 באוקטובר 2015.
הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  צ'כיה | 22 | 10 | 7 | 1 | 2 | 19 | 14 | 5 |
|  איסלנד | 20 | 10 | 6 | 2 | 2 | 17 | 6 | 11 |
|  טורקיה | 18 | 10 | 5 | 3 | 2 | 14 | 9 | 5 |
|  הולנד | 13 | 10 | 4 | 1 | 5 | 17 | 14 | 3 |
|  קזחסטן | 5 | 10 | 1 | 2 | 7 | 7 | 18 | -11 |
|  לטביה | 5 | 10 | 0 | 5 | 5 | 6 | 19 | -13 |
איסלנד וצ'כיה העפילו ליורו ביחד עם טורקיה, מכיוון שהיה לה את המאזן הכי טוב מהנבחרות שסיימו במקום השלישי.
הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  בלגיה | 23 | 10 | 7 | 2 | 1 | 24 | 5 | 19 |
|  ויילס | 21 | 10 | 6 | 3 | 1 | 11 | 4 | 7 |
|  בוסניה והרצגובינה | 17 | 10 | 5 | 2 | 3 | 17 | 12 | 5 |
|  ישראל | 13 | 10 | 4 | 1 | 5 | 16 | 14 | 2 |
|  קפריסין | 12 | 10 | 4 | 0 | 6 | 16 | 17 | -1 |
|  אנדורה | 0 | 10 | 0 | 0 | 10 | 4 | 36 | -32 |
ויילס ובלגיה העפילו ליורו ובוסניה העפילה לפלייאוף.
הבתים > בית ג'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ספרד | 27 | 10 | 9 | 0 | 1 | 23 | 3 | 20 |
|  סלובקיה | 22 | 10 | 7 | 1 | 2 | 17 | 8 | 9 |
|  אוקראינה | 19 | 10 | 6 | 1 | 3 | 14 | 4 | 10 |
|  בלארוס | 11 | 10 | 3 | 2 | 5 | 8 | 14 | -6 |
|  לוקסמבורג | 4 | 10 | 1 | 1 | 8 | 6 | 27 | -21 |
|  מקדוניה | 4 | 10 | 1 | 1 | 8 | 6 | 18 | -12 |
ספרד וסלובקיה העפילו ליורו ואוקראינה העפילה לפלייאוף.
הבתים > בית ד'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  גרמניה | 22 | 10 | 7 | 1 | 2 | 24 | 9 | 15 |
|  פולין | 21 | 10 | 6 | 3 | 1 | 33 | 10 | 23 |
|  אירלנד | 18 | 10 | 5 | 3 | 2 | 19 | 7 | 12 |
|  סקוטלנד | 15 | 10 | 4 | 3 | 3 | 22 | 12 | 10 |
|  גאורגיה | 9 | 10 | 3 | 0 | 7 | 10 | 16 | -6 |
|  גיברלטר | 0 | 10 | 0 | 0 | 10 | 2 | 56 | -54 |
גרמניה ופולין העפילו ליורו ואירלנד העפילה לפלייאוף.
הבתים > בית ה'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אנגליה | 30 | 10 | 10 | 0 | 0 | 31 | 3 | 28 |
|  שווייץ | 21 | 10 | 7 | 0 | 3 | 24 | 8 | 16 |
|  סלובניה | 16 | 10 | 5 | 1 | 4 | 18 | 11 | 7 |
|  אסטוניה | 10 | 10 | 3 | 1 | 6 | 4 | 9 | -5 |
|  ליטא | 10 | 10 | 3 | 1 | 6 | 7 | 18 | -11 |
|  סן מרינו | 1 | 10 | 0 | 1 | 9 | 1 | 36 | -35 |
אנגליה ושווייץ העפילו ליורו וסלובניה העפילה לפלייאוף.
הבתים > בית ו'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  צפון אירלנד | 21 | 10 | 6 | 3 | 1 | 16 | 8 | 8 |
|  רומניה | 20 | 10 | 5 | 5 | 0 | 11 | 2 | 9 |
|  הונגריה | 16 | 10 | 4 | 4 | 2 | 11 | 9 | 2 |
|  פינלנד | 12 | 10 | 3 | 3 | 4 | 9 | 10 | -1 |
|  איי פארו | 6 | 10 | 2 | 0 | 8 | 6 | 17 | -11 |
|  יוון | 6 | 10 | 1 | 3 | 6 | 7 | 14 | -7 |
צפון אירלנד ורומניה העפילו ליורו והונגריה העפילה לפלייאוף.